**LATVIJAS REPUBLIKAS MINISTRU KABINETS**

2018.gada .\_\_\_\_\_\_\_\_\_ Noteikumi Nr.

Rīgā (prot. Nr. \_\_  \_\_. §)

**Grozījumi Ministru kabineta 2017. gada 25. jūlija noteikumos Nr. 426 “Muitas procedūras - tranzīts - piemērošanas noteikumi”**

*Izdoti saskaņā ar* [*Muitas likuma*](https://likumi.lv/ta/id/283024-muitas-likums)[*6. panta*](https://likumi.lv/ta/id/283024-muitas-likums#p6) *6. punktu,*

[*22. panta*](https://likumi.lv/ta/id/283024-muitas-likums#p22) *pirmo, trešo un ceturto daļu,* [*23.*](https://likumi.lv/ta/id/283024-muitas-likums#p23)*panta otro daļu*

1. Izdarīt Ministru kabineta 2017.gada 25.jūlija noteikumos Nr.426 “Muitas procedūras - tranzīts - piemērošanas noteikumi”” (Latvijas Vēstnesis, 2017, 148. nr.) šādus grozījumus:
   1. Izteikt norādi, uz kāda likuma pamata noteikumi izdoti, šādā redakcijā:

“Izdoti saskaņā ar [Muitas likuma](https://likumi.lv/ta/id/283024-muitas-likums) [6. panta](https://likumi.lv/ta/id/283024-muitas-likums#p6) 6. punktu, [22. panta](https://likumi.lv/ta/id/283024-muitas-likums#p22) pirmo, trešo un ceturto daļu, [23.](https://likumi.lv/ta/id/283024-muitas-likums#p23) panta otro daļu”.

* 1. Papildināt 1. punktu ar 1.4. un 1.5. apakšpunktu šādā redakcijā:

“1.4. Latvijas Republikas garantijas asociāciju (turpmāk – garantijas asociācija), kas atbilst 1975. gada 14. novembra Muitas konvencijas par starptautiskajiem preču pārvadājumiem, kuros izmanto TIR karneti (turpmāk — TIR konvencija) 1. panta “q” punkta, kā arī 6. panta un 9. pielikuma I daļas nosacījumiem, un kas ir starptautiskās organizācijas, kura noteikta TIR konvencijas 6. panta 2 bis. punktā, biedrs;

1.5. kārtību, kādā Valsts ieņēmumu dienests un garantijas asociācija veic TIR konvencijas 12. un 13. pantā noteikto transportlīdzekļu un konteineru atestāciju kravas pārvadāšanai ar muitas plombām, transportlīdzekļa atestācijas sertifikāta apstiprināšanu un transportlīdzekļa atestācijas sertifikāta derīguma termiņa pagarināšanu.”

* 1. Aizstāt 2.1. apakšpunktā vārdus un skaitļus “1975. gada 14. novembra Muitas Konvenciju par starptautiskajiem preču pārvadājumiem, izmantojot TIR karneti (turpmāk – TIR konvencija)” ar vārdiem “TIR konvenciju”.
  2. Papildināt 2. punktu ar 2.6., 2.7. un 2.8. apakšpunktu šādā redakcijā:

“2.6. garantijas asociācijas pilnvarotais darbinieks – biedrības “Autopārvadātāju asociācija “Latvijas auto”” pilnvarotais eksperts, kurš ir tiesīgs veikt transportlīdzekļu un konteineru atbilstības ekspertīzi atbilstoši TIR konvencijas 3. un 7. pielikuma noteikumiem;

2.7. transportlīdzekļu vai konteineru atestācija – saskaņā ar TIR konvencijas 12. un 13. pantu noteiktā transportlīdzekļu vai konteineru atestācija kravas pārvadāšanai ar muitas plombām;

2.8. transportlīdzekļa atestācijas sertifikāts – TIR Konvencijas 4. pielikumā noteiktais transportlīdzekļa atestācijas sertifikāts preču pārvadājumiem ar muitas plombām.”

* 1. Papildināt I. nodaļu ar 3.1 punktu šādā redakcijā:

“3.1 Saskaņa ar TIR konvencijas 1. panta “q” punkta, kā arī 6. panta un 9. pielikuma I daļas nosacījumiem Latvijas Republikā garantijas asociācija ir biedrība “Autopārvadātāju asociācija “Latvijas auto”” (turpmāk – garantijas asociācija).”

* 1. Aizstāt 7. punktā vārdus “biedrībai “Autopārvadātāju asociācija “Latvijas auto”” (turpmāk – garantijas asociācija)” ar vārdiem “garantijas asociācijai”.
  2. Papildināt noteikumus ar II.1 nodaļu šādā redakcijā:

“**II.1 Transportlīdzekļu un konteineru atestācija atbilstoši TIR konvencijas noteikumiem**

28.1 Transportlīdzekļa vai konteinera atestāciju piesaka transportlīdzekļa vai konteinera īpašnieks vai turētājs.

28.2 Transportlīdzekļa atestācijas sertifikātu izsniedz garantijas asociācijas pilnvarotais darbinieks.

28.3 Transportlīdzekļa atestācijas sertifikātu apstiprina, reģistrē un tā derīguma termiņa pagarināšanu apstiprina Valsts ieņēmumu dienesta noteiktās muitas iestādes.

28.4 Lai saņemtu transportlīdzekļa atestācijas sertifikātu vai pagarinātu transportlīdzekļa atestācijas sertifikāta derīguma termiņu, transportlīdzekļa vai konteinera īpašnieks vai turētājs uzrāda garantijas asociācijas pilnvarotajam darbiniekam transportlīdzekli vai konteineru.

28.5 Garantijas asociācijas pilnvarotais darbinieks pārbauda:

28.5 1. transportlīdzekļa atbilstību TIR konvencijas 2. pielikuma noteikumiem;

28.52. konteinera atbilstību TIR konvencijas 7. pielikuma noteikumiem.

28.6 Garantijas asociācijas pilnvarotais darbinieks izsniedz transportlīdzekļa atestācijas sertifikātu, ja pārbaudē konstatē, ka:

28.6 1. transportlīdzeklis atbilst TIR konvencijas 2. pielikuma noteikumiem;

28.6 2. konteiners atbilst TIR konvencijas 7. pielikuma noteikumiem.

28.7 Ja pārbaudē garantijas asociācijas pilnvarotais darbinieks konstatē, ka transportlīdzeklis neatbilst TIR konvencijas 2.pielikuma noteikumiem vai konteiners neatbilst TIR konvencijas 7. pielikuma noteikumiem, garantijas asociācijas pilnvarotais darbinieks rakstiski informē atestācijas pieteicēju par konstatētajām neatbilstībām.

28.8 Garantijas asociācijas pilnvarotais darbinieks transportlīdzekļa atestācijas sertifikātā aizpilda:

28.8 1. 1., 2., 3., 4., 5., 6. un 8. aili un 7. ailes kreisajā pusē uzliek garantijas asociācijas zīmoga nospiedumu, veicot pirmreizējo atestāciju (izsniedzot jaunu sertifikātu);

28.8 2. 9. aili un tās kreisajā daļā uzliek garantijas asociācijas zīmoga nospiedumu, veicot transportlīdzekļa atestācijas sertifikāta derīguma termiņa pagarināšanu.

28.9 Muitas iestāde apstiprina un reģistrē transportlīdzekļa atestācijas sertifikātu, kā arī apstiprina transportlīdzekļa atestācijas sertifikāta derīguma termiņa pagarināšanu, ja izpildīti vienlaikus šādi nosacījumi:

28.9 1. transportlīdzeklis vai konteiners ir uzrādīts attiecīgajai muitas iestādei;

28.9 2. transportlīdzeklis atbilst TIR konvencijas 2. pielikuma noteikumiem, bet konteiners atbilst TIR konvencijas 7. pielikuma noteikumiem;

28.9 3. garantijas asociācijas pilnvarotais darbinieks ir izsniedzis transportlīdzeklim vai konteineram transportlīdzekļa atestācijas sertifikātu vai ir atbilstoši noformējis transportlīdzekļa atestācijas sertifikāta derīguma termiņa pagarināšanu.

28.10 Garantijas asociācija publicē savā tīmekļa vietnē šādu informāciju:

28.10 1. garantijas asociācijas pilnvaroto darbinieku sarakstu, norādot minēto personu vārdu, uzvārdu, tālruņa numuru, elektroniskā pasta adresi un darba laiku;

28.10 2. garantijas asociācijas apstiprināto maksu par transportlīdzekļa atestācijas sertifikāta izsniegšanu.

28.11 Valsts ieņēmumu dienests publicē savā tīmekļa vietnē informāciju par transportlīdzekļa atestācijas sertifikātu apstiprināšanu un reģistrēšanu atbildīgo muitas iestāžu sarakstu.”

* 1. Papildināt noteikumus ar 57.1 un 57.2 punktu šādā redakcijā:

“57.1 Nosūtītāja muitas iestāde vai persona, kas saņēmusi Eiropas Parlamenta un Padomes 2013. gada 9. oktobra Regulas (ES) Nr. [952/2013](http://eur-lex.europa.eu/eli/reg/2013/952/oj/?locale=LV), ar ko izveido Savienības Muitas kodeksu, 233. panta 4. punkta “a” apakšpunktā minēto atzītā nosūtītāja atļauju, nosaka tranzīta procedūras pabeigšanas termiņu līdz 40 (četrdesmit) dienām, ja ir ievēroti šādi nosacījumi:

57.1 1. procedūras izmantotājs ir dzelzceļa uzņēmums;

57.1 2. tranzīta procedūru piemēro šo noteikumu 57.2 punktā minētajām precēm, ko pārvieto pa dzelzceļu laika periodā no 1. novembra līdz 31. martam.

57.2 Šo noteikumu 57.1 punktā noteiktais regulējums attiecas uz precēm, kas klasificētas šādās HS nodaļās:

57.2 1. 10.nodaļā - preču pozīcijās 1001, 1002, 1003, 1004 un 1005 minētās preces;

57.2 2. 23. nodaļā - preču pozīcijās 2301, 2302, 2303, 2304, 2305 un 2306 minētās preces;

57.2 3. 27. nodaļā - preču pozīcijās 2701, 2702, 2704 un preču kodā 271019 minētās preces.”

* 1. Papildināt 58.2. apakšpunktu ar otro teikumu šādā redakcijā:

“Šo nosacījumu neattiecina uz starptautiskajiem preču pārvadājumiem ar autotransportu, ja preces ieved Eiropas Savienībā, šķērsojot sauszemes robežu ar trešo valsti;”.

* 1. Svītrot 58.3. apakšpunktu.
  2. Izteikt 58.6. apakšpunktu šādā redakcijā:

“58.6. procedūras izmantotājs papīra formā vai elektroniski iesniedz Valsts ieņēmumu dienestā preču nosūtītāja vai pārvadātāja, kas ievedis atbilstošo transportlīdzekli vai konteineru tieši no ārpus Savienības muitas teritorijas, vai starptautiskajos dzelzceļa kravu pārvadājumos atzītā saņēmēja dokumentu, kas satur šādu informāciju:

58.6.1. nosūtītāja, pārvadātāja vai starptautiskajos dzelzceļa kravu pārvadājumos atzītā saņēmēja rekvizītus - nosaukumu, adresi, reģistrācijas numuru (ja tāds ir), kontaktinformāciju (tālruņa numurs, elektroniskā pasta adrese (ja tāda ir)), parakstu un dokumenta sagatavošanas datumu;

58.6.2. informāciju par preču pavaddokumentiem, kuros kļūdaini norādīts neatbilstošs preču daudzums (dokumenta numurs, datums un kļūdaini norādītais neatbilstošs preču daudzums);

58.6.3. transportlīdzeklī vai konteinerā iekrautais faktiskais preču daudzums.”

1. Noteikumi stājas spēkā 2018. gada 1. decembrī.

Ministru prezidents Māris Kučinskis

Finanšu ministre Dana Reizniece-Ozola